દેશમાં પેટ્રોલ અને ડીઝલનો સૌથી વધુ વપરાશ એ રાજ્યોમાં વધુ થઈ રહ્યો છે જ્યાં લોકો પાસે રૂપિયા વધુ છે અને વધુ ઉદ્યોગ છે. દેશમાં પેટ્રોલિયમ ઉત્પાદનોના વપરાશમાં મહારાષ્ટ્ર પહેલા અને ગુજરાત બીજા નંબરે છે. હકીકતમાં રાજ્ય પેટ્રોલ-ડીઝલના ભાવ અને ડીલર કમિશન પર વેટ વસૂલે છે. જે 19 રાજ્યો અંગે રિસર્ચ કરવામાં આવ્યું છે ત્યાં પેટ્રોલ પર વેટ 24 ટકાથી 39 ટકા સુધી છે. ડીઝલ પર આ ટેક્સ 17 ટકાથી લઈને 28 ટકા સુધી છે. ભાવ વધવાની સાથે વેટના રૂપમાં વસૂલાતી રકમ પણ વધી જાય છે. તેથી રાજ્યોની કમાણી વધશે. બીજી બાજુ, કેન્દ્ર સરકારની એક્સાઈઝ ડ્યૂટી ફિક્સ હોય છે. અત્યારે પેટ્રોલ પર તે 19.48 રૂપિયા અને ડીઝલ પર 15.33 રૂપિયા પ્રતિ લિટર છે.